1. **כללי**

ציוד מגן אישי והספקת ביגוד יחידתי נועד לשימושו האישי של עובד בעבודה, בדרך של לבישה, הרכבה, חבישה או נשיאה ושתוכנן במיוחד להגנתו מפני סיכון העלול לפגוע בבטיחותו או בריאותו.

1. **מטרה**

קביעת דרכי הספקת בגדים יחידתיים, וציוד מגן אישי, וציוד בטיחותי לעובדי האוניברסיטה.

1. הבגדים והציוד הנ"ל יסופקו למחלקות ויחידות האוניברסיטה במסגרת התקציבית

המאושרת העומדת לרשותן, תקציבי המחלקות / היחידות יחויבו עם הספקת הביגוד או

הציוד ע"י יחידת ההספקה.

כנ"ל יחויבו תקציבי המחלקות בהוצאות הכביסה והתיקונים.

1. עם קבלת עובד חדש הזכאי בתוקף עבודתו לקבל בגדי עבודה יחידתיים, בגדי מגן אישי או

ציוד בטיחות, תגיש המחלקה/יחידה הזמנה למחסן, בציון שם העובד.

4.1 העובד שקיבל בגדים או ציוד הנ"ל יסמנו בשמו בצורה בולטת.

4.2 העובד חייב לשמור על הרכוש הנ"ל בפני נזק, קלקול או אבדן וכן להשתמש בו לצרכי עבודתו באוניברסיטה בלבד.

4.3 עם עזיבת העובד את עבודתו באוניברסיטה יחזיר את כל הביגוד והציוד היחידתי שברשותו.

1. עובדי מחקר, עובדי מעבדות ובתי מלאכה וכן עובדי מחסני הספרים יקבלו חלוקים לצרכי

עבודתם.

5.1 כל עובד חדש יקבל 3 חלוקים עם שרוול ארוך, בצבעים כדלקמן:

5.1.1 עובדי מחקר ועובדי מעבדות - לבן.

5.1.2 עובדי בתי מלאכה - אפור.

5.2 בזמן הכביסה מתקנים גם את החלוקים, במידת הצורך, ומשלימים כפתורים שנתלשו.

5.3 חלוקים שיצאו מכלל שימוש ואי אפשר לתקנם יותר יוחלפו במחסן בחדשים, תמורת הגשת הזמנה למחסן. החלוק הישן יישאר במחסן, ייחתך לחתיכות ויוצא לשימוש בתור סמרטוטים.

1. **מגפיים**

6.1 מגפי גומי יסופקו לסוגי העובדים הבאים:

* + 1. עובדי הגן הבוטני.
    2. עובדי הגן הזואולוגי.
    3. עובדי משק.
    4. עובדי בטחון.
    5. מנהלי פרויקטים.
    6. יחידת הבטיחות .

6.2 המגפיים לא יילקחו ע"י העובד הביתה, אלא יישארו תמיד במקום עבודתו.

1. **משקפי מגן**

7.1 עובדים, שעפ"י דעתו של מנהל יחידת הבטיחות יהיו זכאים בתוקף עבודתם למשקפי מגן, יקבלו משקפיים אלה.

7.2 עובדים כאמור בפסקה 7.1, שמצב ראייתם, בהתאם לקביעת רופא או אופטומטריסט, מחייב שימוש במשקפיים אופטיות יקבלו סך של 285 ש"ח השתתפות האוניברסיטה ברכישת משקפי בטיחות אופטיות, כנגד הצגת קבלות על רכישת המשקפיים. הזכאות לסכום האמור לעיל הינה למשך שנה אחת מתאריך הרכישה, וכל רכישה לפני המועד הנ"ל, תהא סיבתה אשר תהא, תחול על חשבונו ואחריותו של העובד.

7.3 מנהל יחידה, בה מועסק העובד - המבקש, המאשר השתתפות האוניברסיטה ברכישת משקפי בטיחות אופטיות, יעביר כל מקרה של ספק להכרעת מנהל יחידת הבטיחות של האוניברסיטה.

1. בגדים וציוד כנ"ל יסופקו למחלקות/יחידות בהתאם להזמנותיהן ולפי דרישות הבטיחות.
2. **אחריות**

9.1 האחריות לביצוע הוראה זו חלה על מנהלי היחידות/מחלקות - כל אחד בתחומו.

9.2 האחריות הכללית לביצוע הוראה זו חלה על מנהל יחידת אספקה.